Leder-Ecksofa Global Merlos in grau inkl. motor. Sitzvorzug 71880000016-10 - Die Welt der Möbel in Lüchow | Möbel Wolfrath Mynwerkers ruk op teen afleggings | Nuus24
Johannesburg – Werkers by Harmony Gold se Kusasalethu-myn beplan om Donderdag te betoog teen afleggings en uitsluiting uit die hostelle.Die hekke by die myn is op 3 Januarie gesluit en daar is aan werkers gesê die myn is tot verdere kennisgewing gesluit. Sowat 500 mynwerkers is ook toegang tot die hostel geweier en baie het buite die hekke geslaap.Die maatskappy het sy bedrywighede aan die einde van Desember gestaak, maar het gesê hy sal steeds die basiese salaris van werkers betaal.Volgens die maatskappy se webwerf sal sowat 5 200 werknemers geraak word indien die myn permanent sluit.Business Day het onlangs berig dat werkers tot 7 Maart kans gegee is om hul klagtes uit te sorteer, waarna hulle afgelê sal word.Graham Briggs, hoof- uitvoerende beampte van die maatskappy, het in 'n ope brief gewaarsku dat rolspelers 60 dae het om die myn te red.Luidens die brief is moord, geweld, intimidasie en die skade aan eiendom die rede vir die besluit om bedrywighede by die myn naby Carletonville te staak.Briggs het aan die koerant gesê geen maatskappy kan in dié soort omgewing bedryf word nie.'n Onbeskermde staking by die myn in Oktober en Desember het groot produksieverliese veroorsaak.Volgens die koerant sal die myn na verwagting vir die Desember-kwartaal 'n bedryfsverlies van R150 miljoen ly en ’n negatiewe kontantvloei van R252 miljoen hê. – Volg Nuus24 op Twitter
Lees meer oor: harmony gold | betogings VOLGENDE OP NUUS24X
Annette Hurter Botha sê...
Hulle gaan dit in China koop. Made in China.